**(Návrh)**

**VYHLÁŠKA**

**Ministerstva zdravotníctva Slovenskej republiky**

**z ......................... 2024,**

 **ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately a výpočet minimálneho počtu lôžok pre príslušnú zdravotnú poisťovňu podľa podielu jej poistencov na celkovom počte poistencov podľa príslušného samosprávneho kraja a na Slovenskú republiku na rok 2025**

Ministerstvo zdravotníctva Slovenskej republiky podľa § 7a ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov po dohode s Ministerstvom práce, sociálnych vecí a rodiny Slovenskej republiky ustanovuje:

 **§ 1**

 (1) Minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately podľa samosprávnych krajov a na Slovenskú republiku na rok 2025 je uvedený v prílohe.

 (2) Minimálny počet lôžok pre príslušnú zdravotnú poisťovňu v príslušnom samosprávnom kraji sa vypočíta ako súčin minimálneho počtu lôžok uvedeného v prílohe pre príslušný samosprávny kraj a podielu poistencov príslušnej zdravotnej poisťovne a celkového počtu poistencov podľa príslušného samosprávneho kraja.

 (3) Podiel poistencov podľa odseku 2 sa vypočítava každoročne k 1. februáru.

 **§ 2**

Zrušuje sa vyhláška Ministerstva zdravotníctva Slovenskej republiky č. 20/2018 Z. z., ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately a výpočet minimálneho počtu lôžok pre príslušnú zdravotnú poisťovňu podľa podielu jej poistencov na celkovom počte poistencov podľa príslušného samosprávneho kraja.

**§ 3**

Táto vyhláška nadobúda účinnosť 1. januára 2025.

Zuzana Dolinková v. r.

 Príloha

k vyhláške č. ....../2025 Z. z.

Minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately podľa samosprávnych krajov a na Slovenskú republiku na rok 2025

|  |  |  |
| --- | --- | --- |
|  | Minimálny počet lôžok  v zariadeniach sociálnoprávnej  ochrany detí a sociálnej kurately  | Minimálny počet lôžok  v zariadeniach sociálnych služieb  |
| Bratislavský kraj | 37 | 1 252 |
| Trnavský kraj | 62 | 1 061 |
| Trenčiansky kraj | 15 | 1 194 |
| Nitriansky kraj | 47 | 1 370 |
| Žilinský kraj | 52 | 1 207 |
| Banskobystrický kraj | 39 | 1 255 |
| Prešovský kraj | 94 | 1 312 |
| Košický kraj | 142 | 1 349 |
| Slovenská republika | 500 | 10200 |